Aan Tina - Fotoskool
Posted by gabriel parsons on March 24, 2017 at 6:36pm
Tina ek wil sommer net in die algemeen met jou gesels oor die temas die afgelope paar weke veral omdat ons jou foto so gekritiseer het. Jy behoort baie goed te voel oor jou pogings, jy het voluit saam gewerk en in albei temas suksesvolle fotos geplaas.
Jy moet onthou albei temas is n bietjie meer gevorderd as die gewone en neem n bietjie meer oefening, jy kan egter glimlag want die meeste fotoskolers en selfs ons ervare manne het maar lelik kleigetrap met die twee onderwerpe. Omdat die foto meer tegnies van aard is, is jou “margin of error” soveel kleiner in albei moet n mens streef na perfeksionisme of anders maak jou foto dit nie. Ons kan jou as n voorbeeld hou omdat jy net nooit gaan le nie Mooi so. groetnis gabriel
Permalink Reply by Tina le Grange on March 24, 2017 at 9:01pm
My wêreld Gabriël baie dankie vir jou briefie; ek geniet fotografie as 'n stokperdjie en is baie bevoorreg om in my eie taal by julle almal te kan leer. Ek het onwetend al soort van low-key foto's geneem, maar soos ek grappenderwys verwys het, ook al baie high-keys in die drom laat beland vanweë onkundigheid.
Soos seker vele van ons ander lede, kan ek nie genoeg tyd aan my fotografie spandeer nie, maar is baie dankbaar vir dit wat ek al by julle geleer het.
Dankie vir jou aanmoediging; ek waardeer dit baie.
Permalink Reply by Dine Potgieter on March 25, 2017 at 8:51pm
Ek stem 100% saam met Gabriel. Moeiliker temas dwing mens uit jou gemaksone, en mens leer ontsettend baie in die proses. Ons klub het hierdie jaar 'n paar "killers" - van die mense is geneig om nie deel te neem nie, omdat dit te "moeilik" is en/of niks met hulle genres van keuse te doen het nie. Ek vind egter dat ek selfs met die mees onwaarskynlike tema-oefening dinge leer wat ek by my tipe fotografie kan toepas. Een van die land se top-makrofotograwe is in ons klub, en hy het al die opmerking gemaak dat goeie makrofotografie beginsels uit Aksiefotografie, Landskaps- en studiofotografie gebruik. Ek dink dit geld vir meeste genres! Weens tydsdruk kan ek nie altyd deelneem (FS en klub), maar wanneer ek doen, baat ek ALTYD daarby, ongeag van hoe die foto op daardie oomblik vaar.
Permalink Reply by Karen Kemp on March 28, 2017 at 10:20pm
Ek moet se ek het die effens strenger kritiek op tema fotos waardeer...want dis hoe ek leer..en jul ervare manne doen dit op n positiewe manier
Permalink Reply by Tina le Grange on March 29, 2017 at 7:58am
Karen ek stem saam met jou.
Permalink Reply by Christa Snyman on March 29, 2017 at 8:03pm
Ek stem ook saam met jou Karen, dat die strenger kritiek mens net kan help ... so leer ons almal bymekaar.